CELEX: 32005R1046
Language: sk
Date: 2005-07-04 00:00:00
Title: Nariadenie Komisie (ES) č. 1046/2005 zo 4. júla 2005, ktorým sa mení a dopĺňa nariadenie (ES) č. 958/2003, ktorým sa ustanovujú podrobné vykonávacie pravidlá uplatňovania rozhodnutia Rady 2003/286/ES, týkajúce sa výhod vo forme colných kvót Spoločenstva na určité produkty z obilnín s pôvodom v Bulharskej republike, a ktorým sa mení a dopĺňa nariadenie (ES) č. 2809/2000

5.7.2005   
            
            
               SK
            
            
               Úradný vestník Európskej únie
            
            
               L 172/79
            
         NARIADENIE KOMISIE (ES) č. 1046/2005
   zo 4. júla 2005,
   ktorým sa mení a dopĺňa nariadenie (ES) č. 958/2003, ktorým sa ustanovujú podrobné vykonávacie pravidlá uplatňovania rozhodnutia Rady 2003/286/ES, týkajúce sa výhod vo forme colných kvót Spoločenstva na určité produkty z obilnín s pôvodom v Bulharskej republike, a ktorým sa mení a dopĺňa nariadenie (ES) č. 2809/2000
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 2003/286/ES z 8. apríla 2003, týkajúce sa uzavretia protokolu upravujúceho obchodné aspekty Európskej dohody zriaďujúcej pridruženie medzi Európskymi spoločenstvami a ich členskými štátmi na jednej strane a Bulharskou republikou na strane druhej na účely zohľadnenia výsledku rokovaní medzi stranami o nových vzájomných poľnohospodárskych koncesiách (1), a najmä na jeho článok 3 ods. 2,
   so zreteľom na rozhodnutie Rady a Komisie 2005/430/ES z 18. apríla 2005 o uzatvorení Dodatkového protokolu k Európskej dohode, ktorou sa zakladá pridruženie medzi Európskymi spoločenstvami a ich členskými štátmi na jednej strane a Bulharskou republikou na strane druhej so zreteľom na pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii (2), a najmä na jeho článok 2,
   keďže:
   
               (1)
            
            
               V súlade s rozhodnutím 2003/286/ES sa Spoločenstvo zaviazalo stanoviť dovozné colné kvóty s nulovým clom pre pšenicu, súraž, pšeničný lepok a kukuricu s pôvodom v Bulharsku. Na hospodársky rok 2003/2004 predstavovali tieto kvóty 250 000 ton pre pšenicu, súraž a pšeničný lepok a 80 000 ton pre kukuricu. V nariadení Komisie (ES) č. 958/2003 (3) sa stanovili podrobné pravidlá uplatňovania, týkajúce sa riadenia týchto colných kvót.
            
         
               (2)
            
            
               V súlade s rozhodnutím 2005/430/ES sa Spoločenstvo zaviazalo od 1. júla 2005 zvýšiť množstvo dovoznej colnej kvóty s nulovým clom pre pšenicu a súraž a pšeničný lepok s pôvodom v Bulharsku na 352 000 ton s ročným nárastom 32 000 ton. Príloha I k nariadeniu (ES) č. 958/2003 sa musí upraviť s cieľom zohľadniť toto zvýšenie.
            
         
               (3)
            
            
               Je potrebné následne zmeniť a doplniť nariadenie (ES) č. 958/2003.
            
         
               (4)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre obilniny,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 958/2003 sa nahrádza textom, ktorý je uvedený v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. júla 2005.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. júla 2005
      
         
            Za Komisiu
         
         Mariann FISCHER BOEL
         
            členka Komisie
         
      
   
   
      (1)  Ú. v. EÚ L 102, 24.4.2003, s. 60.
   
      (2)  Ú. v. EÚ L 155, 17.6.2005, s. 1.
   
      (3)  Ú. v. EÚ L 136, 4.6.2003, s. 3. Nariadenie zmenené a doplnené nariadením (ES) č. 777/2004 (Ú. v. EÚ L 123, 27.4.2004, s. 50).
   PRÍLOHA
   
      
         „PRÍLOHA I
         Zoznam produktov s pôvodom v Bulharsku, uvedených v článku 1 ods. 1 a 2
         
                     Kód KN
                  
                  
                     Poradové č.
                  
                  
                     Opis produktov
                  
                  
                     Colná sadzba
                  
                  
                     Ročné množstvo od 1.7.2005 do 30.6.2006 a nasledujúce roky
                     (v tonách)
                  
                  
                     Ročný nárast od 1.7.2006
                     (v tonách)
                  
               
                     1001
                  
                  
                     09.4676
                  
                  
                     Pšenica a súraž
                  
                  
                     Žiadna
                  
                  
                     352 000
                  
                  
                     32 000
                  
               
                     1109 00 00
                  
                  
                     Pšeničný lepok
                  
               
                     1005 90 00
                     1005 10 90
                  
                  
                     09.4677
                  
                  
                     Kukurica
                  
                  
                     Žiadna
                  
                  
                     96 000
                  
                  
                     8 000“